CELEX: 62019TA0017
Language: el
Date: 2021-02-03 00:00:00
Title: Υπόθεση T-17/19: Απόφαση του Γενικού Δικαστηρίου της 3ης Φεβρουαρίου 2021 — Moi κατά Κοινοβουλίου (Θεσμικό δίκαιο – Κοινοβούλιο – Ηθική παρενόχληση – Αποφάσεις του Προέδρου του Κοινοβουλίου με τις οποίες διαπιστώνεται η ύπαρξη περίπτωσης παρενόχλησης δύο διαπιστευμένων κοινοβουλευτικών βοηθών και επιβάλλεται σε βάρος βουλευτή η κύρωση της απώλειας του δικαιώματος αποζημίωσης διαμονής επί δώδεκα ημέρες – Άρθρα 11 και 166 του εσωτερικού κανονισμού του Κοινοβουλίου – Εσωτερική προσφυγή – Απόφαση του προεδρείου του Κοινοβουλίου με την οποία επιβεβαιώνεται η κύρωση – Άρθρο 167 του εσωτερικού κανονισμού του Ευρωπαϊκού Κοινοβουλίου – Προσφυγή ακυρώσεως – Προθεσμία άσκησης προσφυγής – Παραδεκτό – Δικαιώματα άμυνας – Εξωσυμβατική ευθύνη)

16.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 329/18
            
         
      Απόφαση του Γενικού Δικαστηρίου της 3ης Φεβρουαρίου 2021 — Moi κατά Κοινοβουλίου
      (Υπόθεση T-17/19) (1)
      
      (Θεσμικό δίκαιο - Κοινοβούλιο - Ηθική παρενόχληση - Αποφάσεις του Προέδρου του Κοινοβουλίου με τις οποίες διαπιστώνεται η ύπαρξη περίπτωσης παρενόχλησης δύο διαπιστευμένων κοινοβουλευτικών βοηθών και επιβάλλεται σε βάρος βουλευτή η κύρωση της απώλειας του δικαιώματος αποζημίωσης διαμονής επί δώδεκα ημέρες - Άρθρα 11 και 166 του εσωτερικού κανονισμού του Κοινοβουλίου - Εσωτερική προσφυγή - Απόφαση του προεδρείου του Κοινοβουλίου με την οποία επιβεβαιώνεται η κύρωση - Άρθρο 167 του εσωτερικού κανονισμού του Ευρωπαϊκού Κοινοβουλίου - Προσφυγή ακυρώσεως - Προθεσμία άσκησης προσφυγής - Παραδεκτό - Δικαιώματα άμυνας - Εξωσυμβατική ευθύνη)
      (2021/C 329/21)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα-ενάγουσα: Giulia Moi (Ιταλία) (εκπρόσωποι: M. Pisano και P. Setzu, δικηγόροι)
      
         Καθού-εναγόμενο: Ευρωπαϊκό Κοινοβούλιο (εκπρόσωποι: T. Lazian, S. Seyr και M. Windisch)
      
         Αντικείμενο
      
      Αφενός, αίτημα βάσει του άρθρου 263 ΣΛΕΕ για ακύρωση διαφόρων πράξεων που εκδόθηκαν στο πλαίσιο διαδικασίας σχετικής με τη διαπίστωση παρενόχλησης και την επιβολή σχετικής κύρωσης, η οποία κινήθηκε κατά της προσφεύγουσας-ενάγουσας, και, επικουρικώς, αίτημα για διαπίστωση του υπέρμετρου και/ή δυσανάλογου χαρακτήρα της κύρωσης που της επιβλήθηκε και για αντικατάστασή της με την προβλεπόμενη κατ’ άρθρο 166, στοιχείο α', του εσωτερικού κανονισμού του Κοινοβουλίου κύρωση και, αφετέρου, αίτημα βάσει του άρθρου 268 ΣΛΕΕ να υποχρεωθεί το Κοινοβούλιο να της καταβάλει αποζημίωση και να αναθέσει στον Πρόεδρο του Κοινοβουλίου να δημοσιοποιήσει τη σχετική πληροφορία σε συνεδρίαση της ολομέλειας του Κοινοβουλίου.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση του Προέδρου του Ευρωπαϊκού Κοινοβουλίου, της 2ας Οκτωβρίου 2018, με την οποία η συμπεριφορά της Giulia Moi προς δύο εκ των διαπιστευμένων κοινοβουλευτικών βοηθών της χαρακτηρίστηκε ως ηθική παρενόχληση, την απόφαση του Προέδρου του Κοινοβουλίου, της 2ας Οκτωβρίου 2018, με την οποία επιβλήθηκε στην Giulia Moi, λόγω της συμπεριφοράς της προς δύο εκ των διαπιστευμένων κοινοβουλευτικών βοηθών της, η οποία χαρακτηρίστηκε ως ηθική παρενόχληση, κύρωση συνιστάμενη στην απώλεια του δικαιώματός της σε αποζημίωση διαμονής επί δώδεκα ημέρες, και την απόφαση του προεδρείου του Κοινοβουλίου, της 12ης Νοεμβρίου 2018, επί της ένστασης που υπέβαλε η Giulia Moi στις 16 Οκτωβρίου 2018 συμφώνως προς το άρθρο 167 του εσωτερικού κανονισμού του Ευρωπαϊκού Κοινοβουλίου.
               
            
                  2)
               
               
                  Απορρίπτει κατά τα λοιπά την προσφυγή-αγωγή.
               
            
                  3)
               
               
                  Καταδικάζει το Κοινοβούλιο στα δικαστικά έξοδα.
               
            
         (1)  ΕΕ C 93 της 11.3.2019.